ZAPISNIK
sa 14. sjednice Vijeća Mjesnog odbora „August Šenoa“ održane 23. lipnja 2022. (četvrtak) u 18 sati u prostorijama MO „August  Šenoa“, Pavla Hatza 8
Prisustvovali članovi vijeća MO: Sonja Braut-Kazić, Dubravka Golubić-Krpan, Robert Borenić, Đurđa Golubić, Pavao Babić
Zapisnik sa 13. sjednice prihvatili su svi vijećnici.  				

DNEVNI RED
1. Prijedlozi prioriteta plana komunalnih aktivnosti za 2023. godinu
      2.   Pitanja i prijedlozi                   
Ad. 1   Prijedlozi prioriteta plana komunalnih aktivnosti za 2023. godinu
Vijećnici su se, u nadi da će se ostvariti ovogodišnji plan, dakle, uređenje dječjeg igrališta na Strossmayerovom trgu, složili oko glavnog prijedloga:
a) Izgradnje javnog zahoda na mjestu gdje je nekad i postojao, dakle  s jugoistočne strane parka na Strossmayerovom trgu, U arhivu sigurno postoje njegovi nacrti ili, ako ih slučajno nema, može se nadahnuti s javnim zahodom na sjeveroistočnoj strani Trga Republike Hrvatske, tik do Rektorata.
Argumenti su lako objašnjivi, jer u srcu grada postoji samo jedan javni zahod i to u Cesarčevoj ulici. Zbog tog manjka građani i turisti nerijetko nuždu obaljaju u parkovima istočne strane Lenucijeve potkove. 
b) Drugi i financijski pristupačniji je zahtjev da se na Strossmayerovom trgu, točnije, na njegovom istočnom i zapadnom obodu doda po jedna klupa, jer ondje sada postoje samo po dvije, što je premalo.
Ad.2  Pitanja i prijedlozi
Svojedobno smo slali zahtjev da se klamerice za bicikle postave na nekoliko mjesta u MO 'August Šenoa', no nisu postavljenje ni kod škola na dnu Palmotićeve, niti u Petrinjskoj kod raskrižja sa Šenoinom ulicom.
Postoji li višak klamerica, smatramo da je za MO 'August Šenoa' prioritet da se udovolji potrebama biciklista koji dolaze u restorane (Petrinjska) ili škole/fakultet (Palmotićeva) i nemaju ih gdje vezati. 
Sjednica je završena u 18.35 sati.
Zapisnik je vodila Sonja Braut-Kazić

